ပႃယႃသိဝိမႃၼဝတ်ထု၊ ၶုၼ်ၽီ လႆႈလူႇ ၶဝ်ႈသွမ်း ၼမ်ႉဝၢၼ် သၢင်ႇၵၢၼ်း



10 - ပႃယႃသိဝိမႃၼဝတ်ထု၊ ၶုၼ်ၽီ လႆႈလူႇ ၶဝ်ႈသွမ်း ၼမ်ႉဝၢၼ် သၢင်ႇၵၢၼ်း
	ၶုၼ်ၽီ ဢၼ်ယၢမ်ႈပဵၼ် ၽူႈၵႅမ်တူဝ် ၶုၼ်ပႃႇယႃႇသိၼၼ်ႉ ပေႃးဝႃႈ လႆႈႁၼ်ၸဝ်ႈရႁၢၼ်းၶဝ်ၸိုင် မီးၸႂ် ၼပ်ႉယမ်ႁၵ်ႉသႃသေ ဢဝ်ၶဝ်ႈသွမ်း ၼမ်ႉဝၢၼ် သၢင်ႇၵၢၼ်းလူႇတၢၼ်းလႄႈ လႆႈၵႂႃႇၸၢမ်ႇပူၺ်ႈ ႁေႃဝိမၢၼ်ႇ ဢၼ်မိူၼ် ႁေႃသုထမ်ႇမႃႇ
 1108။ (ၶုၼ်ၽီ) ဢၼ်ပဵၼ် ႁေႃၸဝ်ႈၶုၼ်ဢိၼ်း ၸရွပ်ႈသုထမ်ႇမႃႇ တီႈၽီၶဝ် ၵုမ်ၵၼ်ၼၼ်ႉ မီးဢိူဝ်ႈ။ တမ်ႈတီႈ ႁေႃသုထမ်ႇမႃႇၼၼ်ႉ ၽီတင်းလၢႆ ဢွၼ်ၵၼ်ၸုတွမ်ၵၼ်ယဝ်ႉ။ ႁေႃဝိမၢၼ်ႇမႂ်းၼႆႉၵေႃႈ မိူၼ်တီႈ ၽီၶဝ် တုမ်ၵၼ်ဝႆႉၼၼ်ႉလႄႈ ႁိူဝ်ႈႁိူင်းပိူင်းသႂ် ၼိူဝ်ၵၢင်ႁၢဝ်ဝႆႉယဝ်ႉ။
 1109။ မႂ်းၶုၼ်ၽီ ဢၼ်ဢႃႇၼုၽေႃႇ ၽုင်းတၼ်းၶူဝ်းယႂ်ႇဢိူၺ်း မိူဝ်ႈပဵၼ်ၵူၼ်းၼၼ်ႉ လႆႈႁဵတ်း ၵုသူဝ်ႇ လၵ်ႇလၢႆးၼင်ႇႁိုဝ်ၼေႃး။ ယွၼ်ႉပိူဝ်ႈ ၵုသူဝ်ႇလၢၵ်ႇလၢႆးဢၼ်လႂ်သေ လႆႈမႃးမီး ဢူငဝ်းႁိူဝ်ႈႁိူင်းပိူင်းသႂ် ၼင်ႇၼႆၼေႃး။ ယွၼ်ႉပိူဝ်ႈ ၵုသူဝ်ႇလၢၵ်ႇလၢႆး ၼင်ႇႁိုဝ်သေလႄႈ ဢူငဝ်းမႂ်း ႁိူဝ်ႈႁိူင်းပိူင်းသႂ်ၸွတ်ႇၵႂႃႇ ၵူႈၼႃႈၵူႈၽၢႆႇၼေႃး။ (ၼႆ ၸဝ်ႈ ၵုမႃႇရၵတ်ႉသပ ထၢမ်ၵႂႃႇယဝ်ႉ)။
 1104။ ၶုၼ်ၽီၼၼ်ႉၵေႃႈ ၸူမ်းၸူမ်းသိူဝ်းသိူဝ်းသေ ၶိုၼ်းဢဝ်လွင်ႈ ဢဝ်တၢင်းမၼ်း တွပ်ႇလၢတ်ႈၶေႃႈ ထၢမ် ၸဝ်ႈၵုမႃႇရၵတ်ႉသပၵႂႃႇယဝ်ႉ။
 1111။ ၸဝ်ႈႁဝ်းတီႈၶႃႈ တမ်ႈတီႈ မိူင်းၵူၼ်းၼၼ်ႉ ၶႃႈတပႄး လႆႈပဵၼ်မႃး ၽူႈၵႅမ်တူဝ် ၶုၼ်ပႃယႃႇသိရႃၸၺ်ၺ ဢၼ်ၸိုဝ်ႈဝႃႈ (ၸၢႆးဢုတ်ႉတရ)ၼၼ်ႉဢေႃႈ။ ၶႃႈပဵၼ် ၵေႃႉၽူႈၸႅၵ်ႇၽႄ လူႇတၢၼ်းပၼ် ၶူဝ်းလူႇ ဢၼ်လႆႈမႃး ၼၼ်ႉဢေႃႈ။ ၶႃႈတပႄး ႁၵ်ႉသႃ ၸဝ်ႈရႁၢၼ်းၶဝ် ဢၼ်မီးသိၼ်မၼ်ႈၵိုမ်းၼၼ်ႉဢေႃႈ။ မီးၼမ်ႉၸႂ် ၽိူၵ်ႇၸိုၼ်ႈၶၢဝ် သႂ်သေ ၶဝ်ႈသွမ်းလႄႈသင်၊ ၼမ်ႉဝၢၼ်လႄႈသင်၊ သၢင်ႇၵၢၼ်းလႄႈသင် လႆႈလူႇတၢၼ်းမႃး ၼပ်ႉၼပ်ႉယမ်ယမ်ယဝ်ႉ။
 1112။ ယွၼ်ႉပိူဝ်ႈ ၵုသူဝ်ႇလၢၵ်ႇလၢႆးၼင်ႇၼၼ်လႄႈ ၶႃႈၸင်ႇမႃးလႆႈ ၵုသူဝ်ႇလၢၵ်ႇလၢႆးၼင်ႇၼႆယဝ်ႉ။ ပ။ ဢူငဝ်းၶႃႈႁဝ်းၵေႃႈ ႁိူဝ်ႈႁိူင်းပိူင်းသႂ်ၵႂႃႇ ၵႃႈၼႃႈၵူႈၽၢႆႇယဝ်ႉဢေႃႈ။ (ၼႆ တွပ်ႇၵႂႃႇၼင်ႇၼႆယဝ်ႉ)။
ပႃယႃသိဝိမႃၼဝတ်ထု ႁူဝ်သိပ်း သုတ်းယဝ်ႉ။
ပႃယႃသိဝၷ် ႁူဝ်ႁူၵ်း သုတ်းယဝ်ႉ။

ၽိုၼ်ဢိင် 

!Main category
ပိူင်ထၢၼ်ႈ:ဝိမႃႇၼဝတ်ႉထု